# DECIZIA ETAPEI DE ÎNCADRARE

## Nr. xx din xx.xx.2018

Ca urmare a notificării adresate de **SC FERMA LUCOS SRL repr. de PRODANIUC CONSTANTIN,** cu domiciliul în județul Suceava, comuna Moara, satul Vornicenii Mici, **privind planul / programul** "**PLANUL URBANISTIC ZONAL- Construire adăpost ovine și schimbare destinație din adapost –camera muls în centru de prelucrare a laptelui independent”**, în comuna Horodniceni, satul Horodniceni, Județul Suceava, înregistrată la APM Suceava cu nr. 12253/ 15.11.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 13.12.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Construire adăpost ovine și schimbare destinație din adapost –camera muls în centru de prelucrare a laptelui independent”**, în comuna Horodniceni, satul Horodniceni, Județul Suceava**, titular SC FERMA LUCOS SRL repr. de PRODANIUC CONSTANTIN,** cu domiciliul în județul Suceava, comuna Moara, satul Vornicenii Mici, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul cu o suprafață totală de 8700 mp , este amplasat în extravilanul satului Horodniceni, comuna Horodniceni, județul Suceava și este propietatea SC FERMA LUCOS SRL,în baza nr. Cadastral 33687, ECF nr.9487 din 11.05.2018, conform CU nr.55/ 05.10.2018.

Folosinta actuală a imobilului conform plan de amplasament și delimitare a imobilului: teren fâneață și curți construcții și se incadrează în destinația stabilită – construire adapost pentru ovine și centru prelucrare a laptelui.

Vecinătăți:

* **la nord** – teren proprietate Botezatu Lidia;
* **la est** - Prop. Florea Dumitru ( teren liber- nu exista constructii);
* **la sud** - Prop. Parașteac Constantin ( teren liber- nu exista constructii);
* **la vest** - Drum de exploatare pietruit ;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii unui adăpost ovine, centru de prelucrare a laptelui independent, împrejmuire teren, bazin vidanjabil, racorduri și branșamente, fără a aduce prejudicii mediului înconjurător.

**Indici urbanistici :**

**P.O.T. propus =20,42% C.U.T. propus =0,20**

Regim de înălțime, P

Suprafata construita, 1776,20 mp

Suprafata carosabila pietonală și parcaje, 3734 mp

Suprafata spatii verzi, 3189,80 mp

Adăpostul de animale va avea un număr de 1000 capete ovine.

Distanța până la cea mai apropiata locuință este de cca 650 m.

Construcția propusă pentru prelucrarea laptelui este construită din zidărie BCA, fundații beton, și cuprinde sala de muls, sala preparare lapte, camera masini, spații frigorifice, vestiar.

Laptele provine de la ovinele din exploatația prprie prin folosirea aparatelor de muls special pentru ovine.Laptele ajunge în tancurile de raciredin cadrul centrului de prelucrare prin conducte special.Apoi în vanele de coagulare, urmează procesul de prelucrare.Toate vasele si suprafetele de lucru sunt din inox.produsele finite ajung apoi în depozite cu regim termic pentru a urma a fi livrate.

Hrana pentru oi la adăpost constă din concentrate aduse zilnicde la ferma vegetativă SC Lucosdiov Consulting SRL.

Adăpostul va avea fundații continui sub ziduri și izolate sub stâlpi, pereți și acoperiș din panouri pe schelet din lemn.Așternutul la ovine este din paie și se schimbă la două-trei zile; este prevăzută o platformă pentru depozitare temporară (o zi, doua) pentru o eventuală depozitare; așternutul folosit se transport la ferma vegetativă SC Lucosdiov Consulting SRL, apartinând aceluiasi beneficiar, situată in satul vecin, Vornicenii Mari, unde după procesul de germinare , se împrăștie pe camp.

Platforma de gunoi va fi amplasata la minim 500 de metri faţă de sursa de apă potabilă sau locuinţe.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Principala disfunctionalitate a zonei, din punct de vedere edilitar, este lipsa retelei de alimentare cu apă si canalizare.

**Alimentarea cu apă**

Alimentarea cu apă a obiectivelor se va face din sursă proprie, put forat, amplasat in partea superioara a incintei.Pentru putul forat s-a instituit o zona de protectie de 10,00m, zona ce va fi imprejmuită.

Putul forat va fi din tub de beton si va fi prevazut cu capac.Lucrarile de alimentare cu apa vor respecta legislatia in vigoare.

Alimentarea cu apa pentru nevoi menajere si pentru stins incendiu, se va asigura prin captarea apei subterane, fiind asigurată prin cădere liberă.

**Canalizare**

Apele uzate care vor proveni din clădirea prelucrare lapte si spațiile propuse pentru prestări servicii, vor fi colectate de un sistem local de canalizare menajeră care va fi compus din conducte impermeabile subterane, cămin de colectare impermeabil și fosă septică vidanjabilă.

Bazinul vidanjabil va fi format dintr-un cantainer din polipropilenă dotat cu guri de vizitare si capac.

Apele pluviale de pe suprafata zonelor de parcare si platforme, vor fi evacuate in rigolele marginale.

Lucrările de canalizare vor respecta legislatia in vigoare.

**Alimentarea cu caldură**

Nu este cazul.

**Alimentarea cu energie electrică**

Alimentarea cu energie electrică a obiectivului se va face de la retelele publice existente in zonă, prin intermediul unui bransament electric,ale cărui caracteristici tehnice se vor stabili de catre furnizorul de electricitate pe baza AVIZULUI TEHNIC DE RACORDARE (la solicitarea beneficiarului).Iluminatul perimetral (pe limita de proprietate) se va realiza cu lampi de iluminat cu un consum redus de energie (halogen eco-lamp) care asigură un flux luminos optim, conform cerintelor vizuale impuse de standardele in vigoare.

**Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firmă specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

Activitatea care se va desfasura nu va genera zgomot şi vibraţii. Cea mai apropiată aşezare umană faţă de amplasamentul analizat se află la peste100 m.

Este interzisă amplasarea depozitelor de dejecţii în apropierea pădurilor.

Este interzisă amplasarea depozitelor de dejecţii în apropierea apelor de suprafaţă sau pe terenuri cu regim freatic de mică adâncime.

**Accesul auto și pietonal**

Accesul la ferma Lucos SRL se face (plecând din DJ 209 Suceava-Dragoiesti-Păltinoasa, trecând prin satul Liteni-Moara) pe un drum de exploatare existent aflat in partea de vest a zonei studiate, legat de Liteni, drum pietruit, , în lățime de 5 m.

În paralel cu acest drum de exploatare mai există o cale de acces la amplasamentul studiat, drum pietruit, cu lățimea de 3,5 m. Acest drum se află în proprietatea beneficiarului cu excepția unei portiuni de 30 m, parcela cu nr.cadastral 31563 deținută de beneficiar.

Distanța până la cea mai apropiata locuință este de cca 650 m.

Stationarea autovehicolelor atat in timpul lucrărilor de constructii – reparatii cat si in timpul functionării clădirilor se va face in afara drumurilor publice, unitatea avand prevăzut in interiorul parcelei spatii de circulatie, incărcare si intoarcere.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Obiectiv ", a anunțurilor publice privind prima versiune a proiectului în zilelel de 15.11.2018 și 19.11.2018, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2018, în ziarul,,Obiectiv”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.